Eugeniusz Bodo

Eugeniusz Bodo, po prŏwdzie Bohdan Eugène Junod (ur. 28 grudnia 1899 w Genewie, zm. 7 paździyrnika 1943 w Kotłasie) – polsko-szwajcarski filmowy szauszpiler, rewiowy a tyjatralny, reżysyr, scenarzysta, tancyrz, śpiywŏk i producynt filmowy.

Pseudōnim scyniczny – „Bodo” – utworzōł ôd piyrszych sylab mian: jego piyrszego miana (Bohdan) a trzecigo miana matki (Dorota). 

Jako filmowy szauszpiler groł role amantōw, tragiczne, kōmedyjowe i w filmach muzycznych, a śpiywki śpiywane bez niego w filmach stŏwały sie w Polsce szlagierami.

 Życiorys 
Bōł synym Teodora Junoda (1872/1927) a Anny Doroty Dylewskiej (zm. 1944), kerzi poznali sie i zawarli małżyństwo w II poł. XIX stoleciŏ. Ôjciec bōł Szwajcarem a z bildōngu inżinierym i wanielikiem reformowanym, Matka bōła Polkōm ze szlacheckiyj katolickij familije. Bodo bōł wyznania swojigo ôjca. Bez cołkie życie zachowoł ôbywatelstwo Szwajcaryje. 

 Śmiyrć 
mały|Bodo po heresztowaniu ôd NKWD 1941; ôstatniŏ fotografijŏ artysty
Po powrocie z tournée w SSSR Eugeniusz Bodo postanowiōł wyemigrować do USA, bez wyzdradzanie szwajcarskigo ôbywatelstwa. Po ataku Niymiec na SSSR ôstōł 26 czyrwnia 1941 heresztowany bez NKWD i ôbskarżōny ô szpiegostwo. Po pobycie w wiynziyniach w Moskwie a Ufie skŏzano go na 5 lat łagru jako „społecznie niybezpieczny elymynt”. Niy objōnła go amnestyjŏ dlŏ Polŏkōw. W 1943 przewieziono go do Kotłasu, kaj skuli głōdu a chorōb trefiōł do lagrowego lazarytu. Umrził 7 paździyrnika 1943 na Tubera a pelagra, pochowany ôstōł we zbiorowyj mogile. W PRL fałesznie podŏwano było, iże rozstrzelali go Niymce. 

Kategoryjo:Rodzyńi we 1899
Kategoryjo:Umarći we 1943
Kategoryjo:Polske szauszpilery